**3.** **NEOLITSKA REVOLUCIJA**

**Navodila za reševanje delovnega lista**

Dijak/dijakinja:

* prebere naloge in zgodovinske vire na delovnem listu ter besedilo v učbeniku;
* odgovori na zastavljena vprašanja na delovnem listu in odgovore odda v besedilni datoteki v eListovnik;
* zbere dokaze v podporo hipotezi in jih odda v forum spletne učilnice.

**Delovni list**

1. Kaj označujemo s pojmom *neolitska revolucija*? Katere pojave v zgodovini človeškega razvoja bi še lahko označili za revolucionarne, kakšne so bile njihove posledice?

2. Analiziraj zemljevid in nato s pomočjo svetovnega spleta navedi sodobne države, kjer se najprej uveljavijo dosežki neolitske revolucije. S katerim pojmom označujemo to področje značilne oblike?

*Zemljevid Rodovitnega polmeseca in sosednjih dežel je dostopen na povezavi:*

[*http://blogs.plos.org/everyone/files/2013/07/Levant-Map.jpg*](http://blogs.plos.org/everyone/files/2013/07/Levant-Map.jpg)*, dostop: 12. 7. 2017.*

3. Analiziraj zemljevid v učbeniku ter navedi, kdaj se je razvojni val približal Evropi.

4. S pomočjo pisnega vira in krajšega dokumentarnega filma o neolitskem najdišču Skara Brae v Veliki Britaniji sklepaj o spremembah bivalne kulture v času neolitika.

a. Kdaj je nastopila neolitska doba na Otoku?

b. Kakšen gradbeni material so uporabljali za gradnjo hiš?

c. S pomočjo spleta primerjaj gradbene dosežke na Otoku, s tistimi v starem Egiptu. Kaj ugotavljaš o stopnji razvitosti?

d. S katerimi novimi dejavnostmi so se ukvarjali ljudje, da so preživeli?

Vir 1

*»Zaradi neugodnega podnebja je na Otočju le malo drevja. Za gradnjo so prebivalci uporabili kamnite plošče, ki jih je v okolici v izobilju. Stene so zamazali z ilovico, ki je stavbo izolirala in se je deloma ohranila do danes. Prvotno so bile hiše prekrite s slamnato streho ali pa morda preraščene z rušo, ki je imela podporo na špirovcih iz kitove kosti. Posamezna stavba je obsegala kvadraten prostor, ki je bil s hodniki povezan z več manjšimi kamnitimi celicami. Tudi notranja oprema je bila narejena iz kamna. Sredi sobe je bilo veliko ognjišče, ob stenah pa so stali kamniti predalnik, police in postelje – kamnit obod, napolnjen s senom. Najdene so bile tudi številne*

*cisterne, po tri ali štiri v vsaki hiši, ki so služile za zaloge pitne vode. V odlagališčih odpadkov najdemo veliko izdelkov, ki so večinoma povezani z živinorejo. Na Otokih so bili bujni pašniki, peščeno zemljo pa se je dalo orati brez večjega truda. Ker ni bilo dosti divjadi, so ta del živil nadomeščali s pestrim izborom morskih sedežev in rib. Predmete so izdelovali iz kamna, lončenine ali kosti.«*

*(Aston, Mick, Taylor, Tim (2001). Arheološki atlas. Ljubljana: Slovenska knjiga, str. 30–31.)*

Vir 2

*Filmski posnetek najdišča Skara Brae na povezavi:* [*https://www.youtube.com/watch?v=79C97rpg13Y*](https://www.youtube.com/watch?v=79C97rpg13Y)*, dostop: 12. 7. 2017.*

5. Poleg kmetijstva je v velika neolitska novost pojav obrti.

1. S pomočjo virov navedi, za katero obrt gre?
2. Opiši nastanek izdelkov in njihovo kvaliteto?
3. Katere iznajdbe, ki je kasneje olajšala in dvignila kvaliteto izdelkov očitno v neolitiku še niso poznali?

Vir 1

*»Prve lončene posode so zelo preproste. Narejene so iz kepe gline, ki so jo z gnetenjem in vlečenjem izoblikovali kot skodelo. Zaradi tega so nepravilne oblike in neenakomerne zgradbe. Skodela je bila žgana pri dokaj nizki temperaturi, verjetno kar v odprtem ognju, zato posoda ni posebno trdna in trpežna. Lončarske posode so uporabljali za različne namene, tudi za kuhanje in hrambo.«*

*(Aston, Mick, Taylor, Tim (2001). Arheološki atlas. Ljubljana: Slovenska knjiga, str. 40.)*

Vir 2

*Slikovni vir je dostopen na povezavi:*

[*http://www.shee-eire.com/Arts&Crafts/Celtic/Pottery/Neolithic/courtmbs/various001.jpg*](http://www.shee-eire.com/Arts%26Crafts/Celtic/Pottery/Neolithic/courtmbs/various001.jpg)*, dostop: 9. 2. 2013.*

6. V neolitiku so predmete najpogosteje izdelovali iz kamna, lončenine ali kosti. Iz kremena so naredili orodja, s katerimi so oblikovali predmete in orodja iz drugih materialov. Koščene predmete so tako z uporabo kremena oblikovali v orodja in igle. V obdobju neolitika so se pojavile brušene in zglajene kamnite sekire. Okrepili so jih tako, da so z drugim kamnom zbrusili rezilo, kar pa je zahtevalo dosti truda in časa.

S pomočjo slikovnega gradiva pojasni ali se je kvaliteta orodja v neolitiku bistveno dvignila v primerjavi z mezolitskim orodjem.

Vir 1:

*Mikrolitsko orodje in orožje iz mezolitika. Slikovni viri so dostopni na povezavi:*

[*http://historyandsociety.blogspot.com/2009/10/technological-evolution.html*](http://historyandsociety.blogspot.com/2009/10/technological-evolution.html)*, dostop: 9. 2. 2014.*

Vir 2:

*Neolitska sekira. Slikovni vir je dostopen na povezavi:*

[*http://historyandsociety.blogspot.com/2009/10/technological-evolution.html*](http://historyandsociety.blogspot.com/2009/10/technological-evolution.html)*, dostop: 9. 2. 2014.*

7. V učbeniku analiziraj zemljevid tako, da boš navedel, katere rastline so gojili in katere živali vzrejali na področju Rodovitnega polmeseca. Na osnovi ugotovitev sestavi jedilnik neolitskega kosila, v katerega boš vključil primerne jedi in njihove sestavine. Opiši tudi pripravo jedi, ki naj vključuje ustrezne pripomočke in postopke. Upoštevaj zgodovinski čas in prostor. Jedilnik oddaj v eListovnik.

8. Za razvijanje veščine učenje učenja se boš najprej seznanil z grafičnim organizatorjem ribja kost. Gre za zapis v obliki premice, iz katere v obe smeri izhajajo črte kot ribje kosti. Z aplikacijo XMind izdelaj ribjo kost, ki bo prikazala temeljne vsebinske poudarke učne snovi v učbeniku o neolitski revoluciji. Osnovne informacije o izdelavi miselnega vzorca v XMindu dobiš na spletni strani:

<http://www.youtube.com/watch?v=Ao5GakiCsqk>, dostop: 10. 1. 2014.

Izdelek oddaj v eListovniku v pdf. formatu.

Pri snovanju temeljnih poudarkov upoštevaj, da je potrebno določiti zgodovinski prostor in čas pojava kot je *neolitska revolucija*, izpostaviti vzroke zanjo in posledice, ki jih lahko razvrstiš med gospodarske in družbene.